## FGV oferix el servici nocturn ‘A la lluna de Metrovalencia’ en la vespra de la festivitat del 15 d’agost

*** Els servicis especials nocturns durant el pont d’agost es posaran en marxa el dimecres 14, el divendres 16 i el dissabte 17
* S’aconsella que es consulten els horaris en la web, telèfon gratuït, xarxes socials o *app* oficial de Metrovalencia**

Ferrocarrils de la Generalitat Valenciana (FGV) oferirà el dimecres 14 d’agost, vespra de la festivitat del 15 d’agost, el servici especial nocturn ‘A la lluna de Metrovalencia’, per la qual cosa les circulacions nocturnes durant el pont d’agost es produiran el citat dimecres 14, el divendres 16 i el dissabte 17.

El servici nocturn ‘A la lluna de Metrovalencia’ de divendres, dissabte i vespres de festius de Metrovalencia permet que circulen trens amb una freqüència de pas entre 10 i 20 minuts pel centre de la ciutat, a partir de l’últim servici habitual abans de mitjanit, en els trams en direcció a Aeroport, Torrent, Empalme i Marítim.

En direcció a Alboraia la freqüència de pas oscil·la entre 15 i 30 minuts. Cada 40 minuts, els trens circulen en direcció a les estacions de Seminari i Paterna. A més, cada 80 minuts hi ha trens en direcció a Bétera, Llíria, Rafelbunyol i Riba-roja de Túria.

Els últims passos pel centre de València, en l’estació d’Àngel Guimerà, cap a les diferents destinacions tenen lloc entre les 2:30 i les 3:00 hores.

En les línies tramviàries, les unitats passen amb intervals de pas de 40 minuts, mentres que en els trams Trinitat-Doctor Lluch i Marítim-Grau La Marina la freqüència és de 20 minuts.

En el cas de la línia 10, la freqüència de pas de 40 minuts és entre Alacant i Natzaret i viceversa, mentres que entre Natzaret i Ciutat Arts i Ciències-Justícia i en sentit invers és de 20 minuts.

En línia 4 se circula entre Doctor Lluch i Vicent Andrés Estellés, excepte l’últim tramvia en servici que arribarà fins a Mas del Rosari. Els últims passos per la parada de Benimaclet cap als diferents destins es produïx entorn de les 2:30 hores.

Tots els usuaris que vullguen ampliar la informació d’horaris i freqüències d’este servici poden consultar en la pàgina web de Metrovalencia i en el telèfon gratuït d’informació i atenció al client 900 46 10 46, així com en @metrovalencia, en facebook/metrovalencia.fgv i l’*app* oficial de Metrovalencia.

Fecha: 13/08/2024